Prijedlog UREDBE EUROPSKOG PARLAMENTA I VIJEĆA o utvrđivanju stope prilagodbe za izravna plaćanja predviđene Uredbom Vijeća (EZ) br. 73/2009 za kalendarsku godinu 2014. /* COM/2014/0175 final - 2014/0097 (COD) */





OBRAZLOŽENJE 1. KONTEKST PRIJEDLOGA Ugovorom o funkcioniranju Europske unije utvrđuje se temeljno pravilo kojim se uređuje financiranje Unije i prema kojem godišnji proračun Unije mora biti u skladu s višegodišnjim financijskim okvirom (VFO). Potrebno je uspostaviti pričuvu namijenjenu za pružanje potpore za poljoprivredni sektor u slučaju većih kriza koje utječu na poljoprivrednu proizvodnju ili distribuciju primjenjujući, na početku svake godine, smanjenje izravnih plaćanja u okviru mehanizma financijske discipline koji je propisan člankom 26. Uredbe (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike[1]. Člankom 25. ove Uredbe utvrđuje se da je ukupan iznos pričuve za krize u poljoprivrednom sektoru 2 800 milijuna EUR s jednakim godišnjim obrocima od 400 milijuna EUR (po cijenama iz 2011.) za razdoblje od 2014. do 2020. i da je uključen u rubrici 2. višegodišnjeg financijskog okvira. Iznos pričuve koja će biti uključena u Komisijin nacrt proračuna za 2015. je 433 milijuna EUR u tekućim cijenama i obuhvaćen je smanjenjem izravnih plaćanja navedenih u Prilogu I. Uredbi Vijeća (EZ) br. 73/2009 od 19. siječnja 2009. o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike[2]. Osim toga, kako bi se osiguralo da su iznosi za financiranje zajedničke poljoprivredne politike (ZPP) u skladu s godišnjim podograničenjima za izdatke povezane s tržištem i izravnim plaćanjima iz naslova 2. utvrđenima u Uredbi Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. ‒ 2020.[3], mehanizam financijske discipline mora se primijeniti kad predviđanja za financiranje izravnih plaćanja i izdataka povezanih s tržištem upućuju na to da će se godišnje podograničenje iz naslova 2. utvrđeno u višegodišnjem financijskom okviru i usklađeno financijskim transferima između Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) premašiti. Taj neto iznos koji je na raspolaganju za izdatke EFJP-a za 2015. bit će utvrđen u Provedbenoj uredbi Komisije u skladu s člankom 16. Uredbe (EU) br. 1306/2013 u kontekstu donošenja Delegirane uredbe Komisije o izmjeni financijskih priloga Uredbi (EZ) br. 73/2009, Uredbi (EU) br. 1305/2013 i Uredbi (EU) br. 1307/2013. Pri sastavljanju nacrta proračuna za 2015., prvim proračunskim procjenama za izravna plaćanja i izdatke povezane s tržištem pokazalo se da podograničenje iz naslova 2. za financijsku godinu 2015. vjerojatno neće biti premašeno nakon financijskih transfera između EFJP-a i EPFRR-a[4] te da daljnja financijska disciplina neće biti potrebna. Na temelju navedenoga Komisija dostavlja prijedlog za utvrđivanje stope prilagodbe za izravna plaćanja za kalendarsku godinu 2014., koji će u skladu s člankom 26. stavkom 3. Uredbe (EU) br. 1306/2013 do 30. lipnja 2014. donijeti Europski parlament i Vijeće. Ako se ta stopa prilagodbe ne utvrdi do 30. lipnja 2014., u skladu s istim člankom Komisija utvrđuje tu stopu. 2. REZULTATI SAVJETOVANJA SA ZAINTERESIRANIM STRANAMA I OCJENE UTJECAJA Ovim se prijedlogom provode pravila propisana člankom 26. Uredbe (EU) br. 1306/2013 i člankom 8. Uredbe (EU) br. 1307/2013. Prethodno savjetovanje sa zainteresiranim stranama i priprema ocjene utjecaja nisu bili potrebni. 3. PRAVNI ELEMENTI PRIJEDLOGA Ovim se prijedlogom utvrđuje postotak stope prilagodbe financijske discipline za kalendarsku godinu 2014. S obzirom na to da države članice imaju mogućnost poljoprivrednicima plaćati kasnije izvan propisanog razdoblja plaćanja koje se primjenjuje na izravna plaćanja i da stopa prilagodbe financijske discipline varira od jedne kalendarske godine do druge, financijska disciplina ne bi trebala različito utjecati na iznose izravnih plaćanja koja se dodjeljuju poljoprivrednicima, ovisno o tome kad države članice izvrše plaćanje poljoprivrednicima. Stoga, kako bi se osiguralo jednako postupanje među poljoprivrednicima, stopa prilagodbe trebala bi se primjenjivati na iznose izravnih plaćanja koja se dodjeljuju poljoprivrednicima za zahtjeve za potporu podnesene samo u kalendarskoj godini 2014., neovisno o tome kad će se izvršiti plaćanja poljoprivrednicima. Člankom 8. stavkom 1. Uredbe (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike[5] utvrđuje se da bi se stopa prilagodbe koja se primjenjuje na izravna plaćanja trebala primjenjivati samo na izravna plaćanja koja premašuju 2 000 EUR. Izravna plaćanja u Bugarskoj, Rumunjskoj i Hrvatskoj u postupku su postupnog uvođenja izravnih plaćanja u kalendarskoj godini 2014. Kao posljedica toga, financijska disciplina neće se primjenjivati u tim državama članicama. 4. PRORAČUNSKE IMPLIKACIJE Izračun stope prilagodbe financijske discipline dio je pripreme nacrta proračuna za 2015. Iznos pričuve za krize u poljoprivrednom sektoru, za koji se predviđa da će biti uključen u Komisijin nacrt proračuna za 2015., iznosi 433 milijuna EUR u tekućim cijenama. Prvim procjenama odobrenih sredstava iz proračuna za izravne potpore i izdatke povezane s tržištem pokazalo se da podograničenje u okviru EFJP-a za 2015. vjerojatno neće biti premašeno nakon financijskih transfera između EFJP-a i EPFRR-a. Neto iznos koji je na raspolaganju za izdatke EFJP-a za 2015. i koji je korišten kao osnova za ovaj izračun je 44 190 milijuna EUR. Tako ukupno smanjenje koje proizlazi iz primjene financijske discipline iznosi 433 milijuna EUR. Postotak stope prilagodbe financijske discipline je 1,301951 %. Izračunan je uzimajući u obzir to da se primjenjuje samo na iznose kojima je vrijednost veća od 2 000 EUR, a ne u svim državama članicama. Posljedica primjene te stope prilagodbe bit će smanjenje iznosa izravnih plaćanja za proračunske linije kojima su obuhvaćeni izdaci koji se odnose na zahtjeve za potporu koje su podnijeli poljoprivrednici za kalendarsku godinu 2014. (financijska godina 2015.). 5. NEOBVEZNI ELEMENTI Uz utvrđivanje stope prilagodbe u okviru ove Uredbe, člankom 26. stavkom 4. Uredbe (EU) br. 1306/2013 pruža se i mogućnost da Komisija, na temelju novih podataka koje posjeduje, donese provedbene akte kojima se podešava ta stopa. Komisija će preispitati svoja predviđanja za izdatke povezane s tržištem i izravna plaćanja pri pripremi dokumenta o izmjeni za nacrt proračuna za 2015. u listopadu 2014. i donijeti podešenu stopu prilagodbe, ako je primjereno, do 1. prosinca 2014. 2014/0097 (COD) Prijedlog UREDBE EUROPSKOG PARLAMENTA I VIJEĆA o utvrđivanju stope prilagodbe za izravna plaćanja predviđene Uredbom Vijeća (EZ) br. 73/2009 za kalendarsku godinu 2014. EUROPSKI PARLAMENT I VIJEĆE EUROPSKE UNIJE, uzimajući u obzir Ugovor o funkcioniranju Europske unije, a posebno njegov članak 43. stavak 2., uzimajući u obzir prijedlog Europske komisije, nakon prosljeđivanja nacrta zakonodavnog akta nacionalnim parlamentima, uzimajući u obzir mišljenje Europskog gospodarskog i socijalnog odbora[6], uzimajući u obzir mišljenje Odbora regija[7], djelujući u skladu s redovnim zakonodavnim postupkom, budući da: (1) Člankom 25. Uredbe (EU) br. 1306/2013 Europskog parlamenta i Vijeća[8] utvrđuje se da se pričuva namijenjena za pružanje dodatne potpore za poljoprivredni sektor u slučaju većih kriza koje utječu na poljoprivrednu proizvodnju ili distribuciju mora uspostaviti primjenjujući, na početku svake godine, smanjenje izravnih plaćanja u okviru mehanizma financijske discipline iz članka 26. te Uredbe. (2) Člankom 26. stavkom 1. Uredbe (EU) br. 1306/2013 utvrđuje se da se, kako bi se osiguralo poštovanje godišnjih gornjih granica utvrđenih u Uredbi (EZ, Euratom) br. 1311/2013[9] za financiranje izdataka povezanih s tržištem i izravnih plaćanja, mora utvrditi stopa prilagodbe za izravna plaćanja ako predviđanja za financiranje mjera financiranih u okviru podograničenja za određenu financijsku godinu upućuju na to da će se primjenjive godišnje gornje granice premašiti. (3) Iznos pričuve za krize u poljoprivrednom sektoru, za koji se predviđa da će biti uključen u Komisijin nacrt proračuna za 2015., iznosi 433 milijuna EUR u tekućim cijenama. Za pokriće tog iznosa mehanizam financijske discipline mora se primjenjivati na izravna plaćanja navedena u Prilogu I. Uredbi Vijeća (EZ) br. 73/2009[10] za kalendarsku godinu 2014. (4) Preliminarnim predviđanjima za izravna plaćanja i izdatke povezane s tržištem koji se utvrđuju u Komisijinu nacrtu proračuna za 2015. pokazalo se da nema potrebe za daljnjom financijskom disciplinom. (5) U skladu s člankom 26. stavkom 2. Uredbe (EU) br. 1306/2013 Komisija mora dostaviti prijedlog o stopi prilagodbe Europskom parlamentu i Vijeću najkasnije do 31. ožujka kalendarske godine za koju se primjenjuje ta stopa prilagodbe. (6) U pravilu, poljoprivrednici koji podnose zahtjev za potporu za izravna plaćanja za jednu kalendarsku godinu (N) plaćanje primaju unutar propisanog razdoblja plaćanja koji potpada pod financijsku godinu (N+1). Međutim, države članice, uz određena ograničenja, imaju mogućnost kasnijih plaćanja poljoprivrednicima po isteku tog razdoblja plaćanja, bez vremenskog ograničenja. Ta kašnjenja u plaćanju mogu potpasti u kasniju financijsku godinu. Kad se u određenoj kalendarskoj godini primjenjuje financijska disciplina, stopu prilagodbe ne bi trebalo primjenjivati na plaćanja za koja su zahtjevi za potporu podneseni u kalendarskim godinama u kojima se nije primjenjivala financijska disciplina. Stoga, kako bi se osiguralo jednako postupanje prema poljoprivrednicima, primjereno je predvidjeti da se stopa prilagodbe primjenjuje samo na plaćanja za koja su zahtjevi za potporu podneseni u kalendarskoj godini u kojoj se primjenjuje financijska disciplina, bez obzira na to kad se potpora isplaćuje poljoprivrednicima. (7) Člankom 8. stavkom 1. Uredbe (EU) br. 1307/2013 Europskog parlamenta i Vijeća [11] utvrđuje se da se stopa prilagodbe primjenjiva na izravna plaćanja utvrđena u skladu s člankom 26. Uredbe (EU) br. 1306/2013 primjenjuje samo na izravna plaćanja dodijeljena poljoprivrednicima u odgovarajućoj kalendarskoj godini koja premašuju 2 000 EUR. Nadalje, člankom 8. stavkom 2. Uredbe (EU) br. 1307/2013 propisuje se da se kao rezultat postupnog uvođenja izravnih plaćanja stopa prilagodbe primjenjuje na Bugarsku i Rumunjsku tek od 1. siječnja 2016., a Hrvatsku od 1. siječnja 2022. Stoga se stopa prilagodbe utvrđena tom Uredbom ne bi trebala primjenjivati na plaćanja poljoprivrednicima u tim državama članicama, DONIJELI SU OVU UREDBU: Članak 1. 1. Za potrebe primjene prilagodbe propisane člancima 25. i 26. Uredbe (EU) br. 1306/2013 i u skladu s člankom 8. stavkom 1. Uredbe (EU) br. 1307/2013, iznosi plaćanja koji se dodjeljuju poljoprivredniku na temelju zahtjeva za potporu koji je podnesen za kalendarsku godinu 2014. i koji premašuju 2 000 EUR u smislu članka 2. točke (d) Uredbe (EZ) br. 73/2009 smanjuju se za 1,301951 %. 2. Smanjenje iz stavka 1. ne primjenjuje se na Bugarsku, Rumunjsku i Hrvatsku. Članak 2. Ova Uredba stupa na snagu sedmog dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu Za Europski parlament Za Vijeće Predsjednik Predsjednik FINANCIJSKI IZVJEŠTAJ || FS/14/xxxxxxxxxx 6.15.2014.1 || DATUM: 7. 3. 2014. 1. || STAVKA PRORAČUNA: Vidi predviđeni proračun nakon financijske discipline po stavci u nastavku: 05 03 01 01 (SJP) 05 03 01 02 (SJPP) 05 03 01 03 (Zasebno plaćanje za šećer) 05 03 01 04 (Zasebno plaćanje za voće i povrće) 05 03 01 05 (Posebna potpora čl. 68. – proizvodno nevezano plaćanje) 05 03 01 06 (Zasebno plaćanje za jagodasto voće) 05 03 01 07 (Preraspodjela plaćanja) 05 03 02 06 (Premija za krave dojilje) 05 03 02 07 (Dodatna državna premija za krave dojilje) 05 03 02 13 (Premija za ovce i koze) 05 03 02 14 (Dopunska premija za ovce i koze) 05 03 02 28 (Potpora za dudove svilce) 05 03 02 40 (Potpora po površini za pamuk) 05 03 02 44 (Posebna potpora čl. 68. – proizvodno vezano plaćanje) 05 03 02 50 (POSEI – Programi potpore Zajednice) 05 03 02 52 (POSEI – Egejski otoci) 05 03 10 (Pričuva za krize u poljoprivrednom sektoru) || ODOBRENA SREDSTVA: milijuna EUR 29 932,0 7 898,0 282,0 12,0 511,0 12,0 p.m. 884,0 49,0 22,0 7,0 0,5 239,0 1 447,0 420,0 0,2 433,0 2. || NASLOV: Prijedlog UREDBE EUROPSKOG PARLAMENTA I VIJEĆA o utvrđivanju stope prilagodbe za izravna plaćanja predviđena Uredbom Vijeća (EZ) br. 73/2009 za kalendarsku godinu 2014. 3. || PRAVNA OSNOVA: Članak 43. stavak 2. Ugovora o funkcioniranju Europske unije 4. || CILJEVI: Ovom Uredbom utvrđuje se stopa prilagodbe financijske discipline koja se primjenjuje na iznose izravnih plaćanja koji premašuju 2 000 EUR, a koja se dodjeljuju poljoprivrednicima za zahtjeve za potporu podnesene za kalendarsku godinu 2014. 5. || FINANCIJSKE IMPLIKACIJE || RAZDOBLJE OD 12 MJESECI (milijuna EUR) || TEKUĆA FINANCIJSKA GODINA 2014. (milijuna EUR) || SLJEDEĆA FINANCIJSKA GODINA 2015. (milijuna EUR) 5.0 || RASHODI - NA TERET PRORAČUNA EU-a (POVRATI/INTERVENCIJE) - NACIONALNA TIJELA - OSTALO || – 433.0 + 433.0 || nije dostupno || – 433.0 + 433.0 5.1 || PRIHODI - VLASTITA SREDSTVA EU-a (PRISTOJBE/CARINE) - NACIONALNI || || || || || 2015. || 2016. || 2017. || 2018. 5.0.1 || PREDVIĐENI RASHODI || || || || 5.1.1 || PREDVIĐENI PRIHODI || || || || 5.2 || NAČIN IZRAČUNAVANJA: Vidi komentare 6.0 || MOŽE LI SE PROJEKT FINANCIRATI ODOBRENIM SREDSTVIMA IZ ODGOVARAJUĆEG POGLAVLJA TEKUĆEG PRORAČUNA? || nije dostupno 6.1 || MOŽE LI SE PROJEKT FINANCIRATI PRIJENOSOM SREDSTAVA IZ JEDNOG POGLAVLJA TEKUĆEG PRORAČUNA U DRUGO? || nije dostupno 6.2 || HOĆE LI BITI POTREBAN DODATNI PRORAČUN? || NE 6.3 || HOĆE LI BITI POTREBNO UNIJETI ODOBRENA SREDSTVA U BUDUĆE PRORAČUNE? || NE NAPOMENE: Izračun stope prilagodbe financijske discipline dio je pripreme nacrta proračuna za 2015. Iznos pričuve za krize u poljoprivrednom sektoru, za koji se predviđa da će biti uključen u Komisijinu nacrtu proračuna za 2015., iznosi 433 milijuna EUR u tekućim cijenama. Na temelju prvih procjena odobrenih sredstava iz proračuna za izravne potpore i izdatke povezane s tržištem pokazalo se da podograničenje u okviru EFJP-a za 2015. vjerojatno neće biti premašeno nakon financijskih transfera između EFJP-a i EPFRR-a. Tako ukupno smanjenje koje proizlazi iz primjene financijske discipline iznosi 433 milijuna EUR. Postotak stope prilagodbe financijske discipline je 1,301951 %. Izračunan je uzimajući u obzir to da se primjenjuje samo na iznose koji premašuju 2 000 EUR i za svaku državu članicu, osim Bugarske, Rumunjske i Hrvatske. Budući da su izravna plaćanja u Bugarskoj, Rumunjskoj i Hrvatskoj u postupku postupnog uvođenja u kalendarskoj godini 2014., financijska disciplina neće se primjenjivati na te države članice. Posljedica primjene te stope prilagodbe bit će smanjenje iznosa izravnih plaćanja za proračunske linije kojima su obuhvaćeni izdaci koji se odnose na zahtjeve za potporu koje su podnijeli poljoprivrednici za kalendarsku godinu 2014. (financijska godina 2015.). Procijenjeni iznosi smanjenja zbog financijske discipline po proračunskoj stavci su sljedeći: 05 03 01 01 (SJP) 05 03 01 02 (SJPP) 05 03 01 03 (Zasebno plaćanje za šećer) 05 03 01 04 (Zasebno plaćanje za voće i povrće) 05 03 01 05 (Posebna potpora čl. 68. – proizvodno nevezano plaćanje) 05 03 01 06 (Zasebno plaćanje za jagodasto voće) 05 03 01 07 (Preraspodjela plaćanja) 05 03 02 06 (Premija za krave dojilje) 05 03 02 07 (Dodatna državna premija za krave dojilje) 05 03 02 13 (Premija za ovce i koze) 05 03 02 14 (Dopunska premija za ovce i koze) 05 03 02 28 (Potpora za dudove svilce) 05 03 02 40 (Potpora po površini za pamuk) 05 03 02 44 (Posebna potpora čl. 68. – proizvodno vezano plaćanje) 05 03 02 50 (POSEI – Programi potpore Zajednice) 05 03 02 52 (POSEI – Egejski otoci) Ukupno || milijuna EUR 332,8 56,4 3,1 0,1 5,9 0,1 p.m. 10,5 0,6 0,2 0,1 0,0 3,0 15,5 4,7 0,0 433,0 Neto iznos koji je na raspolaganju za izdatke EFJP-a za 2015. i koji je korišten kao osnova za izračun financijske discipline je 44 190 milijuna EUR. Izračunan je na temelju podograničenja za izdatke povezane s tržištem i izravna plaćanja iz naslova 2. u skladu s Uredbom Vijeća (EU, Euratom) br. 1311/2013, nakon uzimanja u obzir financijskih transfera između EFJP-a i EPFRR-a u skladu s člankom 136.b Uredbe (EZ) br. 73/2009 i člankom 66. Uredbe (EU) br. 1307/2013 i obavijesti država članica u skladu s člankom 136.a Uredbe (EZ) br. 73/2009. Predloženom uredbom utječe se na proračun jer su prve procjene sredstava iz proračuna za izravna plaćanja (prije razmatranja financijske discipline) smanjene za navedene iznose nakon primjene stope prilagodbe predložene ovim nacrtom uredbe. Kao rezultat toga, zatraženim odobrenim sredstvima za poglavlje 05 03 (izravne potpore) za koje se predviđa da će biti uključena u nacrt proračuna za 2015., kao što je navedeno u točki 1. ovog financijskog izvještaja za točke proračuna na koje se primjenjuje financijska disciplina osigurava se utvrđivanje iznosa za pričuvu za krize u poljoprivrednom sektoru. [1] SL L 347, 20.12.2013., str. 549. [2] SL L 30, 31.1.2009., str. 16. [3] SL L 347, 20.12.2013., str. 884. [4] Članci 136.a i 136.b Uredbe (EZ) br. 73/2009 i članak 66. Uredbe (EU) br. 1307/2013. [5] SL L 347, 20.12.2013., str. 608. [6] SL L , , str. [7] SL L , , str. [8] Uredba (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i stavljanju izvan snage uredbi Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) br. 485/2008 (SL L 347, 20.12.2013., str. 549.). [9] Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. ‒ 2020. (SL L 347, 20.12.2013., str. 884.). [10] Uredba Vijeća (EZ) br. 73/2009 od 19. siječnja 2009. o utvrđivanju zajedničkih pravila za programe izravne potpore za poljoprivrednike u okviru zajedničke poljoprivredne politike i utvrđivanju određenih programa potpore za poljoprivrednike (SL L 30, 31.1.2009., str. 16). [11] Uredba (EU) br. 1307/2013 Europskog parlamenta i Vijeća od 17. prosinca 2013. o utvrđivanju pravila za izravna plaćanja poljoprivrednicima u programima potpore u okviru zajedničke poljoprivredne politike i o stavljanju izvan snage Uredbe Vijeća (EZ) br. 637/2008 i Uredbe Vijeća (EZ) br. 73/2009 (SL L 347, 20.12.2013, str. 608).